CELEX: 62011CN0464
Language: mt
Date: 2011-09-07 00:00:00
Title: Kawża C-464/11: Talba għal deċiżjoni preliminari mressqa mit-Tribunale di Palermo — Sezione Distaccata di Bagheria (l-Italja) fis- 7 ta’ Settembru 2011 — Paola Galioto vs Maria Guccione et

19.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 340/10
            
         Talba għal deċiżjoni preliminari mressqa mit-Tribunale di Palermo — Sezione Distaccata di Bagheria (l-Italja) fis-7 ta’ Settembru 2011 — Paola Galioto vs Maria Guccione et
   (Kawża C-464/11)
   2011/C 340/18
   Lingwa tal-kawża: it-Taljan
   
      Qorti tar-rinviju
   
   Tribunale di Palermo — Sezione Distaccata di Bagheria
   
      Partijiet fil-kawża prinċipali
   
   
      Rikorrenti: Paola Galioto
   
      Konvenuti: Maria Guccione, Maria Piera Savona, Fabio Savona
   
      Domandi preliminari
   
   
               (1)
            
            
               L-Artikoli 3 u 4 tad-Direttiva 2008/52/KE (1) fuq l-effikaċità u l-kompetenza tal-medjatur jistgħu jiġu interpretati fis-sens li huma jeħtieġu mill-medjatur li huwa jkollu b’mod partikolari kompetenzi fil-qasam ġuridiku u li l-għażla tiegħu, min-naħa tal-persuna responsabbli mill-organizzazzjoni, isseħħ neċessarjament fir-rigward tal-għarfien u esperjenzi professjonali speċifiċi fir-rigward tal-għan tad-disputa?
            
         
               (2)
            
            
               L-Artikolu 1 tad-Direttiva 2008/52/KE jista’ jiġi interpretat fis-sens li huwa jeħtieġ l-istabbiliment tal-kriterji ta’ kompetenza territorjali tal-organizzazzjonijiet tal-medjazzjoni sabiex jiġi ffaċilitat l-aċċess għal proċeduri alternattivi ta’ riżoluzzjoni ta’ disputi u r-riżoluzzjoni amikevoli tad-disputi tiġi favorizzata?
            
         
               (3)
            
            
               L-Artikolu 1 tad-Direttiva 2008/52/KE fuq ir-relazzjoni bilanċata bejn il-medjazzjoni u l-proċeduri ġudizzjarji, l-Artikolu 3(a), il-premessi 10 u 13 ta’ din l-istess direttiva, fuq il-karattru ċentrali tal-volontà tal-partijiet fil-ġestjoni tal-proċedura ta’ medjazzjoni kif ukoll fid-deċiżjoni dwar il-konklużjoni tagħha, jistgħu jiġu interpretati fis-sens li, meta ftehim amikevoli u spontanju ma jintlaħaqx, il-medjatur jista’ jagħmel proposta ta’ konċiljazzjoni, ħlief jekk il-partijiet jitolbuh flimkien biex ma jagħmilx dan (peress li huma jikkunsidraw li għandhom itemmu l-proċedura ta’ medjazzjoni)?
            
         
      (1)  Direttiva 2008/52/KE tal-Parlament Ewropew u tal-Kunsill, tal-21 ta’ Mejju 2008, dwar ċerti aspetti ta’ medjazzjoni f’materji ċivili u kummerċjali (GU L 136, p. 3).